﻿Curs nr 3 Metodele terapiei ocupaţionale Conceptul francez de terapie prin muncă, metodă de tratament a unor boli în care munca este procesul activ, ergoterapie, a pornit de la analiza gestualităţii umane observate în efectuarea celor mai variate meserii şi activităţi Au fost studiate 1300 de meserii şi s-a constat că există doar 43 de gesturi diferite în executarea lor, din care 27 sunt gesturi ale mâinii In diferite activităţi aceste gesturi de bază se combină în diverse moduri Şcoala franceză de terapie ocupaţională consideră că există două tipuri de ergoterapie: specifică sau analitică şi nespecifică sau globală Terapia ocupaţională specifică se adresează direct deficitului funcţional propriu-zis, articulaţiei afectate Terapia ocupaţională nespecifică se adresează prin diverse ocupaţii întregului organism, pentru a-l educa să participe la limitarea consecinţelor deficitului funcţional De exemplu un hemiplegic va executa activităţi, atât cu partea paralizată, cât şi cu cea sănătoasă, în felul acesta creşte performanţa întregului corp Şcoala franceză denumeşte, deasemenea, activităţile utilizate în terapia ocupaţională ca şi „tehnici” înţelegându-se părţi gestuale extrase din ocupaţiile practice umane Aceste „tehnici” se clasifică în 6 grupe: 1 Tehnici de bază sunt gestualităţi extrase din următoarele meserii: * olărit; * prelucrarea lemnului; * împletit nuiele, rafie, papură; * ţesut la război sau la gherghef; * prelucrarea fierului Aceste activităţi se numesc de bază deoarece fiind cele mai vechi meserii ale omului, se consideră că fiecare subiect ar avea o aptitudine „naturală” de a le executa, indiferent ce profesie are In cadrul terapiei ocupaţionale, unui pacient i se pot recomanda, în funcţie de deficitul funcţional, 1-2-3 tehnici – gesturi dintr-o anumită meserie, sau toate gesturile Ele se pot executa cu sau fără ajutor 1 Tehnici complementare: sunt reprezentate de celelalte activităţi utilizate de terapia ocupaţională: marochinăria, cartonaj, tipografie, dactilografia, computer, ambalaj, bucătărie, lăcătuşărie Se poate utiliza parţial sau total gestualitatea activităţii 2 Tehnici de readaptare sunt foarte importante, ele reprezintă activităţile vieţii zilnice Pentru creşterea performanţelor sunt necesare unele adaptări şi echipamente speciale 3 Tehnici de exprimare, includ toate preocupările cu caracter artistic şi pe cele cu rol de comunicare Au un puternic impact asupra psihicului Exemple: desenul, pictura, sculptura, gravura manipularea marionetelor, muzica, scrisul, vorbitul, gestica expresivă 4 Tehnici recreative sunt utilizate în pauzele dintre celelalte tehnici, de exemplu: şah, table, ţintar, fotbal de masă, jocuri de cărţi etc Jocurile pot fi adaptate pentru deficitul pacientului, ca şi greutate sau volum 5 Tehnici sportive, care au pe lângă caracterul recreativ au şi alt rol (badminton, golf, tenis de masă, tras cu arcul, popice, înot ciclism – se pot utiliza doar părţi gestuale ale acestor sporturi, în funcţie de pacient AOTA clasifică metodele de lucru ale terapiei ocupaţionale în 3 tipuri: A – esenţiale – semnificative; B – neesenţiale – nesemnificative; C – ajutătoare A Metodele esenţiale au fost introduse în sens terapeutic în anul 1928 (de Dunton) considerându-se că, ceea ce contează este scopul final al activităţii şi nu activitatea motorie care realizează acest scop, căci prin urmărirea scopului activităţii se obţin rezultate în recuperarea fizică şi mintală, mai rapid şi mai complet Activităţile esenţiale trebuie să aibă un scop final iar ceea ce rezultă să fie un produs concret, util, evental rentabil In timpul A O pacientul va fi atent la ceea ce realizează şi nu cu ce amplitudine îşi mişcă articulaţiile sau ce forţă musculară au dezvoltat muşchii Mişcările se efectuează spontan automat, oboseala apare mai târziu De asemenea, pacientul va descoperi involuntar compensările necesare cu care se poate ajuta pentru a rezolva problemele date de deficitul funcţional Activitatea ocupaţională trebuie să trezească interesul pacientului In alegerea activităţii ocupaţionale trebuie ţinut cont de următoarele: * să aibă un scop direct; * să se justifice pentru un anumit pacient, adică să fie acceptată de acesta; * să solicite o participare activă fizică şi mintală; * să realizeze recuperarea deficitelor prezentate de pacient; * să dezvolte abilităţi care să mărească performanţe de viaţă; * să nu fie periculoase, să nu producă leziuni, să nu polueze; * să fie variate, să nu plictisească, să nu fie costisitoare; * să existe condiţiile pentru a putea fi executate Pentru atingerea scopului terapeutic, activitatea ocupaţională trebuie să poată fi adaptabilă şi gradabilă Adaptabilitatea se referă la posibilitatea de a adapta activitatea la condiţiile generale şi speciale ale pacientului: poziţia de lucru, adaptarea materialelor de lucru, a uneltelor, la deficitul funcţional care trebuie recuperat De asemenea, activitatea trebuie să fie adaptabilă şi la mediul de lucru Activitatea ocupaţională trebuie să poată fi gradabilă Aceasta trebuie să permită creşetrea solicitării pe măsură ce pacientul îşi îmbunătăţeşte capacitatea funcţională Gradarea are în vedere funcţiile de bază: amplitudinea de mişcare, forţa, rezistenţa, coordonarea, abilităţile de percepţie cognitive şi sociale Ortezele de mobilizare au ca obiectiv creşterea amplitudinii de mişcare articulară pasivă sau activă Există 3 feluri de orteze în funcţie de modalitatea prin care se realizează creşterea amplitudinii de mişcare şi anume: 1 Orteze care pun în tensiune ţesutul moale, realizând un stretching pasiv prelungit Pe măsură ce se câştigă în amplitudine, orteza se adaptează pentru a menţine forţa de întindere Se mai numeşte „orteză de tracţiune statică” Orteza de tracţiune statică progresivă are în structură un elastic sau arc care, pe măsură ce ţesutul cedează şi creşte amplitudinea, se reajustează stretchingul 2 Orteza de tracţiune dinamică se foloseşte în afecţiuni musculare până la pareză De exemplu în paralizia nervului radial nu se pot utiliza flexorii degetelor, deoarece extensorii paralizaţi nu opun rezistenţa necesară, orteza va fixa în extensiune mâna şi pumnul, pentru a face posibilă prehensiunea 3 Orteza pentru realizarea unei rezistenţe permanente în vederea cereşterii forţei pentru o anumită mişcare Este o orteză dinamică de tracţiune Ortezele sunt confecţionate din plastic, metal, gips, lemn realizând „contracţii” rigide ale segmentelor Există şi posibilitatea realizării unei contracţii simple felxibile, care realizează o semimobilizare (permit o mobilizare minimă) Contracţia simplă are ca obiective: * reduce starea de tensiune tisulară, prin poziţionarea segmentului în „poziţia scurtată”; * permite o cicatrizare sau unificare în poziţie corectă; * reduce durerile; * blochează apariţia edemului; * reduce deviaţiile După îndepărtarea contenţiei suple, recuperarea funcţională locală se realizează mai rapid, comparativ cu imobilizarea rigidă Contenţiile suple au şi rol preventiv în timpul activităţilor zilnice sau în terapia ocupaţională, nu permit mobilizarea articulaţiei afectate la amplitudini extreme sau care produc neplăceri locale (entorse, luxaţi) O altă categorie de orteze cuprinde: - chinga – suport pentru membrul superior paralizat, evită tracţiunile prin atârnarea membrului superior paralizat şi permite activităţile ocupaţionale cu mâinile; - colarul, pentru coloana cervivală; - lombostatul Metodologia de lucru în terapia ocupaţională Alcătuirea planurilor de lucru în terapia ocupaţională se desfăşoară pe trei niveluri de probleme: 1- Determinarea scopului final 2- Identificarea ariei de performanţă 3- Identificarea deficitelor din componenta de performanţă 1) Scopul final pe termen lung al asistenţei care urmează să fie aplicată, se stabileşte de pacient-familie şi terapeut Pacientul şi familia îşi expun opţiunile pentru acele aspecte ale vieţii bolnavului considerate ca necesare de a fi recâştigate cu prioritate De exemplu: * să nu fie o povară prea mare pentru familie; * să poată să se îngrijească singur; * să poată munci măcar cu program redus; * să poată să-şi cunoască copiii; * să poată efectua anumite activităţi în gospodărie etc Tratamentul trebuie să limiteze dorinţele exagerate, care nu sunt în corcondanţă cu capacităţile fizice şi cognitive reale ale pacientului 1) Identificarea ariei de performanţă” reprezintă domeniul în care pacientul îşi realizează „scopul final” Ariile de perofmanţă sunt: * activităţile vieţii zilnice (ADL); * activităţile de muncă (profesionale); * activităţile de agrement, petrecerea timpului liber, hobby-uri Scopul final al pacientului se poate încadra în una, două sau în toate cele trei arii de performanţă 1) Identificarea deficitelor din „componentul de performanţă” este necesară pentru determinarea dificultăţii sau incapacităţii de a realiza scopul din aria de performantă Stabilirea restantului funcţional se face prin evaluarea pacientului ocupaţional Există 3 mari „componente de performanţă”: a Componenta senzomotorie, cuprinde toate aspectele legate de funcţiile motorii şi senzitivo-senzoriale: * aspecte neuromusculare: activităţile reflexe, amplitudine de mişcare, forţă şi rezistenţă, echilibru etc * aspecte de integrare senzorială: tactile, proprioceptive, vizuale, auditive, vestibulare * Aspecte motorii: toleranţă la efort, coordonare, control motor, abilitate, mers etc a Componenta cognitivă apreciază calităţile proceselor cerebrale: memoria, atenţia, abstractizarea, orientarea, gândirea, capacitatea de calcul etc b Componenta psihosocială este apreciată prin cele 3 elemnte ale acesteia: * elementul psihologic: aprecierea de valori, de interes, autoconcepţie, iniţiere de activităţi, stări de indiferenţă etc * elemente sociale: comportament social, comunicare cu cei din jur, modalităţi de integrare, activitătile de grup etc; * elemente de autoîngrijire, de exmplu aspectul exterior fizic - nu se referă la ADL-uri Pe baza analizei „componentelor de performanţă” terapeutul va alcătui programul de lucru Stabileşte de asemenea termenele de perioade scurte pentru atingerea obiectivelor ariei de performanţă Terapia ocupaţională propune să rezerve aspecte esenţiale pentru o anumită ocupaţie şi ignoră deficienţele care nu interferează cu realizarea scopului final Priorităţile terapeutului sunt reprezentate de acele componente de performanţă, care se implică direct cu nivelul de independenţă necesar ariei de performanţă dorită Pe parcursul desfăşurării activităţilor terapeutice pacientul va fi evaluat: se vor aprecia obiectivele atinse se vor putea atinge altele sau se vor face schimbări în metodele aplicate Terapia prin muncă Munca are un rol prioritar în viaţa omului, pierderea capacităţii de muncă având urmări negative importante: * schimbarea statului de viată; * senzaţia de dependenţă, care duce la depresie; * scăderea resurselor economice Terapia prin muncă Munca are un rol prioritar în viaţa omului, pierderea capacităţii de muncă având urmări negative importante: * schimbarea stilului de viată; * senzaţia de dependenţă, care duce la depresie; * scăderea resurselor economice; * dezadaptarea socială, izolare; * pierderea stimei fată de sine etc Activităţile de muncă fac parte din activităţile esenţiale de terapie ocupaţională In anul 1923, programul de recuperare rpin activităti de muncă a fost denumit „Work – Hardening” (WH) = străduindu-te în sau prin muncă, iar din 1970 acest program a devenit obligatoriu în recuperarea bolilor din diverse cauze Comisia americană de acreditare a facilităţilor de reabilitare defineşte WH ca fiind programul de tratament bine structurat, cu scop precis, individualizat, având drept obiectiv maximizarea obligaţiilor unei persoane pentru a se putea întoarce la muncă In funcţie de starea funcţională a pacientului, WH îl pregăteşte pentru: * întoarcerea la vechea muncă; * întoarcerea la o muncă asemănătoare, dar modificată în unele elemente; * întoarcerea la o cu totul altă muncă, adică reprofesionalizare Organizarea WH trece prin mai multe etape: I Analiza meseriei Trebuie cunoscute în detaliu cerinţele la locul de muncă pentru muncitori: poziţie, manevre, urcat-coborât scări, împins-tras-ridicat obiecte etc; condiţiile senzoriale: vedere, auz, miros, condiţiile psihologice: capacitatea de acomodare la mediul de muncă; factorii locali de risc: efort, frig, poluare, postură, zgomot I Stabilirea toleranţei la muncă se realizează în baza actelor asupra capacităţii funcţionale a pacientului: a sechelelor lăsate de boală, sau de accident, precum şi de starea de sănătate generală a acestuia (diabet, boli coronariene, hepatice, renale) Evaluarea toleranţei la muncă va fi fizică, cognitivă şi psihică, ţinând cont de vârstă, nivel cultural, motivaţie (în SUA) – elementele obligatorii de evaluare a toleranţei la muncă sunt: * starea aparatului locomotor; * starea aparatului cardiovascular; * starea aparatului respirator; * starea cognitivă; * starea comportamentală şi de atitudine; * capacitatea funcţională de muncă; * starea vocaţională Evaluarea durează câteva ore şi se continuă 1-2 zile I Alcătuirea WH (work hardining) individual Pe baza actelor obţinute, etapa următoare constă în stabilirea de către terapeut împreună cu pacientul, a planului de lucru Acesta îşi propune următoarele scopuri: * creşterea progresivă a duratei de lucru zilnică, pe măsura creşterii torelanţei (se începe cu 2 ore pe zi); * creşterea gradului şi pe rând a capacităţilor fizice deficiente; * ameliorarea posturilor şi biomecanicii corpului, în timpul muncii; * dezvoltarea unor strategii pentru controlul durerilor când acestea există, prin medicaţie, poziţii; * dezvoltarea abilitătilor de autoîngrijire la locul de muncă, de a evita incidentele şi accidentele, de a şti când trebuie să solicite ajutor pentru executarea unor manopere; * dezvoltarea unui comportament corect la locul de muncă: punctualitatea, atitudine, respectarea standardelor etc I Punerea în aplicare a planului WH Pentru aceasta există trei modalităţi:1 – aplicarea ca atare a tuturor condiţiilor pentru exercitarea unei munci; 2- aplicarea doar, parţială a muncii; 3- simularea muncii WH se organizează în spital în ateliere speciale, în centre de recuperare, în bazele de terapie ocupaţională sau chiar la locul de muncă al pacientului Avantajele metodei: * pacienţii realizează că sunt capabili şi pregătiţi să reintre în muncă, mai rapid şi în deplină securitate; * patronii au încredere că angajatul lor va face faţă sarcinilor şi în acelaşi timp va plăti mai puţine compensaţii materiale * Casele de asigurări vor plăti mai puţin; * Medicii de întreprindere sau de medicina muncii vor obţine de la serviciul terapiei ocupaţionale o documentaţie completă asupra abilităţlor fizice şi psihice ale pacienţilor Întrebări: 1 Care sunt confor şcolii franceze cele două tipuri de ergoterapie? 2 Cums se clasifică tehnicile utilizate de ergoterapie? 3 De ce trebui ţinut cont în alegerea activităţii ocupaţionale? 4 Cume este organizat „work hardening”? 5 Care sunt avantajele WH? 